जिला पंचकर्म अस्पताल में दस महीने से नहीं मिल रही दवाईयां
दुर्ग के भरोसे चल रहे अस्पताल में तीन साल बाद भी नहीं बदले हालत
बालोद|दस महीने बाद भी जिला आयुर्वेद अस्पताल पंचकर्म सेंटर में दवाइयां नहीं मिल रही है। आज भी यहां सिकाई व अन्य ईलाज के लिए आने वाले मरीजों खुद से तेल व अन्य दवाइयां खरीद कर लाना पड़ रहा है।
एक दिन की सिकाई में मरीजों को 100 से 500 रुपए का तेल खरीदना पड़ रहा है। वात रोग की सिकाई में सबसे ज्यादा तेल की खपत है। इसके इलाज में पांच से छह लीटर तेल लग जाता है। सिकाई के लिए एक छोटी से शीशी में तेल 60 रुपए में आती है। अगर अस्पताल में नि: शुल्क तेल मिलता तो मरीजों को आर्थिक नुकसान नही होता। लेकिन अस्पताल में स्टॉक नहीं होने से आयुर्वेद का लाभ नहीं मिल पा रहा है।
रायपुर से सप्लाई नहीं
रायपुर मेडिकल बोर्ड से दवाई की खरीदी नहीं हुई है। वहीं से सप्लाई होगी। कब तक ऐसी स्थिति रहेगी, हम नहीं जानते। वहां से आने के बाद ही सप्लाई होगी। पीपी शर्मा, जिला आयुर्वेद अधिकारी दुर्ग
कुछ नहीं कर सकते
लगभग 10 महीने से मालिश तेल व अन्य दवाई की सप्लाई नहीं हो रही है। इसके लिए उच्च विभाग जिम्मेदार है। हम कुछ नहीं कर सकते। पूर्णिमा सिंग, विशेषज्ञ, चिकित्सक पंचकर्म चिकित्सा केंद्र
अफसर एक दूसरे पर डाल रहे जिम्मेदारी
बालोद को जिला बने तीन साल बीत गए है लेकिन आयुर्वेद इलाज की सुविधा आज भी बदहाल है। मालिश तेल का स्टॉक मंगाने के बजाय अधिकारी एक-दूसरे पर आरोप लगा रहे है। जिले के अफसरों का कहना है कि जब तक अस्पताल का संचालन दुर्ग जिले से हो रहा है। तब तक जिले के 55 अस्पतालों में दवाई व तेल की किल्लत रहेगी। दुर्ग वाले दवाई सप्लाई पर ध्यान नहीं देते है। जिला प्रशासन भी बालोद के अस्पताल से दुर्ग से अलग करने प्रयास नहीं किया।
बाहर से दवाई खरीद रहे हैं जिले के मरीज
बालोद के पंचकर्म अस्पताल के साथ अन्य 54 अस्पतालों में दवाई का संकट तीन महीने से ज्यादा है। राज्य में दवाई की खरीदी नहीं हो रही है। अफसर मौन हैं। दवाई के लिए कोई प्रयास नहीं दिख रहा है। दवाई नहीं मिलने से मरीज परेशान है। जनवरी के पहले जो दवाई का स्टॉक आया था, वह अब खत्म होने वाला है। ग्रामीण क्षेत्र के अस्पतालों में एक भी दवाई नहीं बची है। डाॅक्टर सिर्फ सलाह देने का काम कर रहे हैं। मरीजों को दवाई बाहर से खरीदनी पड़ रही है।
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva